小雪前三日鍾冠之約余侍老人行山舟發後洪入杜塢自鄭蓋庵過閬山趨翔鳳山菁山徧覽楊墳秀園遂至何山道場山乘興薄吳興訪玉湖書院水晶境界而歸自戊子至庚子陰晴相半勝處輒徘徊賦詩飲酒偉哉觀也數詩見後 葉推官無盡景
作者：洪咨夔
朝代：宋

paragraphs: 繫舡官柳根，闤闠得深密。
日落遠水明，雲收好山出。
天開有聲畫，人立無價璧。
酒行不須多，鷺下菰蒲夕。